Nos Radulphus prior Sancti Stephani et Johannes decanus capelle ducis diuionensis, notum facimus omnibus presentes litteras inspecturis quod, constituti in presentia nostra, Girardus filius defuncti Henrici dicti Bergerij et Lucia eius uxor, pro utilitate et necessitate eorum sicut confessi sunt, vendiderunt et concesserunt in hereditatem perpetuam Stephano Gyjet burgensi diuionensi et eius heredibus ondecim solidos et sex denarios diuionenses censuales, qui ei debebantur annuatim super quamdam peciam vinee sitam in vico Disier, iuxta vineam Galteri de Joes ex una parte, et iuxta domum et mansum Richardi dicti Chaumont ex altera; qua dicta pecia vinee est predicti Galtheri de Joes. De quibus ondecim solidis et sex denariis censualibus dicti Girardus et Lucia se coram nobis deuestientes omnino predictum Sanctum Stephanum corporaliter inuestierunt, et super se et omnia bona eorum iuramentoque corporaliter prestito tenerentur et promiserunt dictos ondecim solidos et sex denarios dicto Stephano et eius heredibus contra omnes super dictam petiam vinee defendere, et in perpetuum garantire et nunquam de cetero per se vel per alios contraire. Et de pretio dicte venditionis se tenuerunt coram nobis in numerata pecunia penitus pro pagato. Hanc autem venditionem Margarita mater dicte Lucie coram nobis laudauit, voluit et concessit et ratam habuit in perpetuum atque firmam. In cuius rei testimonium ad preces partium presentibus litteris sigilla nostra apposuimus. Actum anno domini M°. CC°. quadragesimo quarto, mense decembris.